section_heading: Dosezi i područja istraživanja
paragraph_text: Sudjelovala je na brojnim simpozijima u Hrvatskoj (npr. Krležini dani u Osijeku, Dani hvarskog kazališta) i po cijelome svijetu, a od 1987. objavila je preko stotinu članaka u znanstvenim i stručnim časopisima u zemlji (Republika, Književna smotra, Dubrovnik, Književna revija, Nova prisutnost, Kazalište...) i diljem svijeta (SSEP, PAJ, NTQ, Dijalog) u SAD, Japanu, Hong Kongu, Poljskoj, Mađarskoj, Slovačkoj, Makedoniji, Sloveniji. kao i u znanstvenim nacionalnim i međunarodnim zbornicima. Objavljuje kazališne kritike u hrvatskim kulturnim tjednicima (Vijenac, Hrvatsko slovo). Objavila je osam autorskih knjiga, šest antologija drame (američke, hrvatske), te jedan zbornik.